
	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvā ziņojuma 3.pielikums
	Iebildums
Lūdzam aizpildīt aili “Nepieciešamais papildu finanšu resurss (katru gadu)” visām pozīcijām, kurām plānots pieprasīt finansējumu prioritārā pasākuma ietvaros norādot finansējuma apmēru, kā arī skaidrot, kādēļ esošām funkcijām arī tiek plānots pieprasīt papildus valsts budžeta finansējumu, piemēram 2.9., 2.17.,  2.21., 2.23., 2.24., 2.25.  pasākumiem un 2.7. pasākuma apakšpasākumam “Elektronisko iepirkumu sistēmas (EIS) uzturēšana un attīstība”, vienlaikus precizējot kopējo aprēķinu kopsummas.
 
Piedāvātā redakcija
-
	Ilze Kote (FM)

	2.
	Informatīvais ziņojums
Informatīvā ziņojuma 3.pielikums
	Iebildums
Lūdzam precizēt tabulu, skaidri norādot kopējo finansējuma apmēru, ko plānots nodrošināt esošā valsts budžeta finansējuma ietvaros un ko plāno pieprasīt papildus, kā arī pievienot skaidrojošas atsauces norādītajiem apkopojumiem “I prioritāte”, “I prioritāte PP”, “II prioritāte”.
Piedāvātā redakcija
-
	Ilze Kote (FM)

	3.
	Informatīvais ziņojums
Informatīvā ziņojuma 3.pielikums
	Iebildums
Lūdzam aizpildīt 3.pielikumā  sadaļā “Iekšējais - platformu un resora IT atbalsts” 2.13 pasākumam aili  “Nepieciešamais papildu finanšu resurss (katru gadu)” un aili “Resursu avots”. Vienlaikus vēršam uzmanību, ka arī sadaļā “IKT kompetenču centra nodrošināšana citiem resoriem/ stratēģiskajiem projektiem” ir 2.13.pasākums, attiecīgi lūdzam pārskatīt un precizēt pasākumu numerāciju.
 
Piedāvātā redakcija
-
	Ilze Kote (FM)

	4.
	Informatīvais ziņojums
Informatīvais ziņojums
	Iebildums
Atbilstoši izteiktajam iebildumam pie protokollēmuma projekta 2.punkta, lūdzam precizēt ziņojuma  5.sadaļas “Turpmākā rīcība” 2.punktu.
Piedāvātā redakcija
-
	Ilze Kote (FM)

	5.
	Informatīvais ziņojums
Informatīvais ziņojums
	Iebildums
Lūdzam papildināt ziņojuma 5.sadaļu “Turpmākā rīcība” ar informāciju par turpmāko rīcību, ja likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā netiks atbalstīta papildu finansējuma piešķiršana un atbilstoši tam arī papildināt protokollēmuma projektu.
 
Piedāvātā redakcija
-
	Ilze Kote (FM)

	6.
	MK sēdes protokollēmuma projekts
2. Vides aizsardzības un reģionālās attīstības ministrijai sadarbībā ar Valsts reģionālās attīstības aģentūru līdz 2024.gada 30.jūnijam sagatavot un iesniegt atbilstošu prioritāra pasākuma pieteikumu 2025., 2026. un 2027.gada budžetam atbilstoši budžeta grafikam. 
	Iebildums
Vēršam uzmanību, ka Ministru kabineta 2024. gada 28. marta rīkojuma Nr. 235 “Par likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas grafiku” pielikuma 11. punkts jau paredz nosacījumu ministrijām priekšlikumu par prioritārajiem pasākumiem iesniegšanai, kā arī to iesniegšanas termiņu (turklāt 28.jūniju, nevis 30.jūniju), attiecīgi protokollēmuma projektā nav jāparedz uzdevums iesniegt prioritārā pasākuma pieteikumu, bet jānosaka, ka jautājums par papildu nepieciešamo finansējumu ir izskatāms valsts budžeta likumprojekta sagatavošanas procesā. Ņemot vērā minēto, lūdzam protokollēmuma projekta 2.punktu izteikt šādā redakcijā:
 
Piedāvātā redakcija
2. Jautājumu par Vides aizsardzības un reģionālās attīstības ministrijai (Valsts reģionālās attīstības aģentūrai) papildu nepieciešamo finansējumu izskatīt Ministru kabinetā likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas. 
 
	Ilze Kote (FM)

	7.
	Informatīvais ziņojums
Informatīvais ziņojums
	Priekšlikums
Lūdzam izvērtēt, vai ir precizējams ziņojuma un attiecīgi arī protokollēmuma projekta nosaukums, ņemot vērā, ka ziņojumā ir sniegta informācija arī par Valsts digitālās attīstības aģentūras tālākās attīstības jautājumiem.

 
Piedāvātā redakcija
-
	Ilze Kote (FM)



